นิเกอิเปิดบ่ายพุ่งกว่า 600 จุด ขานรับตัวเลขจ้างงานสหรัฐ
นิเกอิเปิดบ่ายพุ่งกว่า 600 จุด ขานรับตัวเลขจ้างงานสหรัฐ-พรรค LDP ชนะเลือกตั้งวุฒิสภา
11 ก.ค. 2559

ผู้สื่อข่าวรายงานว่า ดัชนีนิกเกอิตลาดหุ้นโตเกียวทะยานขึ้นกว่า 600 จุด หรือกว่า 4% ในการซื้อขายช่วงบ่ายวันนี้ ตามเวลาท้องถิ่น โดยนิกเกอิปรับตัวขึ้นต่อเนื่องหลังจากที่ปิดภาคเช้าพุ่งขึ้นแข็งแกร่ง เนื่องจากชัยชนะในการเลือกตั้งวุฒิสภาของพรรคเสรีประชาธิปไตย (LDP) ทำให้เกิดการคาดการณ์ว่า รัฐบาลญี่ปุ่นจะเดินหน้าใช้มาตรการกระตุ้นเศรษฐกิจต่อไป
นอกจากนี้ ตลาดยังได้รับแรงหนุนหลังจากกระทรวงแรงงานสหรัฐเปิดเผยว่า ตัวเลขการจ้างงานนอกภาคเกษตรเดือนมิ.ย.ของสหรัฐพุ่งขึ้น 287,000 ตำแหน่ง จากระดับ 38,000 ตำแหน่งในเดือนพ.ค. โดยตัวเลขจ้างงานเดือนมิ.ย.เพิ่มขึ้นมากกว่าที่นักวิเคราะห์คาดการณ์ว่า จะเพิ่มขึ้นเพียง 175,000 ตำแหน่ง